अंग्रेजी, मैथ, साइंस पढ़ने का डर होगा खत्म
हिमाचलके सरकारी स्कूलों में पढ़ने वाले बच्चें अब फर्राटेदार अंग्रेजी बोलेंगे। मैथ और साइंस सब्जेक्ट उनके लिए बोरिंग नहीं, बल्कि रोचक होंगे। एनआईटी हमीरपुर, आईआईटी मंडी के अलावा सेंट्रल यूनिवर्सिटी की फैकल्टी भी शिक्षा विभाग का इसमें सहयोग करेगी।
टीचरों को ट्रेंड करने के साथ बच्चों के लिए विशेष लेक्चर का आयोजन इनके माध्यम से किया जाएगा। राष्ट्रीय अविष्कार अभियान के तहत शिक्षा विभाग राज्य के जिला मुख्यालयों में लैब स्कूल स्थापित करने जा रहा है। इन स्कूलों में बच्चों को पढ़ाई के लिए ऐसा माहौल बनाया जाएगा। स्टूडेंट में कम्यूनिकेशन स्किल डेवलप करने के साथ साइंस और गणित जैसे विषयों के प्रति बच्चों में रुचि पैदा की जाएगी।
स्कूल में इन विषयों के लिए ऐसा माहौल बनाया जाएगा, ताकि स्टूडेंट को यह विषय पढ़ने में बोर नही, बल्कि ज्यादा रोचक लगे। शैक्षणिक सत्र 2016-17 से यह पहल स्कूलों में शुरू की जा रही है। राष्ट्रीय माध्यमिक शिक्षा अभियान (आरएमएसए) और सर्व शिक्षा अभियान (एसएसए) ने इसके लिए कार्य करना शुरू कर दिया है।
ट्रेनिंग कार्यक्रम होंगे: आरएमएसएऔर एसएसए के स्टेट प्रोजेक्ट डायरेक्ट घनश्याम चंद ने बताया कि इसके लिए मोटिवेटिड प्रिंसिपल की जरूरत है, जो इस योजना को सही तरह से लागू करवा सके। इसके लिए बेहतर फैकल्टी और इंफ्रास्ट्रक्चर की जरूरत है। उनके लिए ट्रेनिंग कार्यक्रम भी आयोजित किए जाएंगे।
विशेष लेक्चर जैसे कार्यक्रम होंगे आयोजन
राष्ट्रीयआविष्कार अभियान के तहत सरकारी स्कूलों को आईआईटी, एनआईटी सहित अन्य केंद्रीय विश्वविद्यालयों और प्रख्यात संगठनों द्वारा विशेष लैक्चर जैसे कार्यक्रम भी आयोजित किए जाएंगे। छात्रों के आदान-प्रदान, प्रदर्शनों, छात्रों के भ्रमणों के माध्यम से उन्हें नई चीजें सिखाई जाएगी ताकि विज्ञान और गणित को सीखने के लिए छात्रों में स्वभाविक उत्सुकता का विकास हो सकें।
जिला मुख्यालय के एक स्कूल का होगा चयन
बच्चोंके समग्र विकास के लिए यह पहल काफी कारगर साबित होगी। इसके लिए जिला मुख्यालय में एक स्कूल को लैब स्कूल का दर्जा दिया जाएगा। इसकी प्रक्रिया शुरू हो चुकी है। यह स्कूल जिला मुख्यालय के नजदीक होगा। यदि प्रयोग सफल रहा तो इस मुहिम को अन्य स्कूलों में भी लागू किया जाएगा। राज्य में 15 हजार से ज्यादा सरकारी स्कूल हैं। इसमें दस हजार के करीब प्राइमरी स्कूल है। डेढ़ हजार मिडल और दो हजार सेकंडरी और 1500 के करीब सीनियर सेकंडरी स्कूल शामिल है।
बढ़ेगी स्कूलों की संख्या: मानवसंसाधन एवं विकास मंत्रालय ने राष्ट्रीय आविष्कार अभियान लांच किया है। इसका उद्देश्य बच्चों में विज्ञान और गणित के लिए उत्सुकता पैदा करना है। पहले चरण में यह अभियान चुनिंदा स्कूलों में शुरू किया गया है। दूसरे चरण में स्कूलों की संख्या बढ़ाई जाएगी।
hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva